Beatissime pater, cum nuper s. v. de persona Magni Nicolai, prepositi ecclesie Aboensis, eidem ecclesie tunc pastore carenti duxerit prouidendum preficiendo ipsum dominum Magnum illi in episcopum et pastorem, et propterea dicta prepositura, quam tempore prouisionis et prefectionis huiusmodi obtinebat seu adhuc obtinet, per promotionem ipsam ac munus consecrationis eidem domino Magno auctoritate apostolica impendendum in breui uacare speretur, suplicat igitur s. v. deuotus orator vester Laurentius Siriepe (!) clericus Aboensis, quatenus sibi specialem gratiam facientes de prepositura ecclesie Aboensis, que inibi prima dignitas post pontificalem curata et electiua existit et cuius fructus etc. sex mar. ar. se. co. ex. va. an. non exc. ….. eidem Laurentio oratori prouidere seu prouideri mandare digneminj de gratia specialj. …… Fiat ut petitur. J. …… Datum Rome apud sanctum Petrum nonis julij anno quinto.